[bookmark: _Hlk127963257][image: ]




Latvijas valsts budžeta finansētās programmas 

“Pilsoniskās līdzdalības veicināšanas programma diasporas NVO darbības atbalstam”

izvērtējums

Identifikācijas Nr.: 2024.LV/DP
2025.LV/DP










Rīga, 2026


8

9

Saturs
1.	Programmas apraksts	3
2.	Konkursa apraksts un iesniegto projektu pieteikumu analīze	4
3.	Apstiprināto un īstenoto projektu pieteikumu uzraudzība	8
4.	Programmas ietvaros īstenoto projektu rezultātu analīze	8
5.	Finansējuma apguve	10
Konstatējumi un secinājumi	12




[bookmark: _Toc439687234][bookmark: _Toc233881397]Programmas apraksts
[bookmark: _Hlk64994456]Lai veiksmīgāk risinātu diasporai aktuālus jautājumus, kā arī stiprinātu diasporas pilsonisko apziņu un saikni ar Latviju, ir svarīgi šajā darbā iesaistīt pārstāvjus no diasporas un to pārstāvošajām organizācijām. Savukārt sadarbības process noris daudz veiksmīgāk, ja diasporas pārstāvniecība ir strukturēta, tādēļ ir svarīgi veicināt diasporas pašorganizēšanās procesus. Sadarbība ar diasporu ir viena no valdības prioritātēm, tādēļ tā ir atvēlējusi finansējumu diasporas nevalstisko organizāciju darbības atbalstam.
Liela daļa ārvalstīs dzīvojošo tautiešu ir motivēti un ieinteresēti Latvijas sabiedriski politiskajos procesos, tādēļ saiknes saglabāšana ar Latviju, nodrošinot iespēju sekot līdzi aktuālākajām norisēm un pašiem aktīvi iesaistīties, ir būtiska, nodrošinot kvalitatīvu informāciju un pilsoniskās līdzdalības iespējas. Lai to paveiktu, ir nepieciešami īpaši pasākumi, lai uzturētu diasporas saikni ar Latviju, stiprinātu piederības sajūtu Latvijai, tai skaitā nodrošinātu nacionālās identitātes saglabāšanu, pilsonisko līdzdalību, sabiedrisko un kultūras līdzdalību, kā arī veicinātu tautiešu atgriešanos Latvijā. 
2024. un 2025. gadā īstenotā Latvijas valsts budžeta finansētā programma “Pilsoniskās līdzdalības veicināšanas programma diasporas NVO darbības atbalstam” (turpmāk - Programma) atbilst Nacionālā attīstības plāna 2021. – 2027. gadam prioritātei “Vienota, droša un atvērta sabiedrība”, Plānam darbā ar diasporu 2024. - 2026.gadam, un saskaņā ar Ministru kabineta 2012.gada 29.maija noteikumiem Nr.374 “Līdzfinansējuma piešķiršanas, vadības, uzraudzības un kontroles kārtība sabiedrības integrācijas veicināšanai un nevalstiskā sektora attīstības programmu un projektu īstenošanai”.
Programmas mērķis ir saglabāt diasporas saikni ar Latviju, stiprināt tās nacionālo identitāti, veicināt diasporas pašorganizēšanos, stiprināt diasporas organizāciju kapacitāti un ilgtspēju, veicināt pilsonisko līdzdalību, interešu pārstāvību un iesaisti Latvijas sabiedriski politiskajā dzīvē, tautsaimniecības, izglītības un zinātnes jomā un valsts pārvaldē.
Kopējais Programmas ietvaros pieejamais finansējums 2024. gadā bija 179 120,00 EUR un 2025. gadā bija 240 351,00 EUR, no Kultūras ministrijas budžetā iekļautajiem un Sabiedrības integrācijas fondam (turpmāk – Fonds) piešķirtajiem valsts budžeta dotācijas līdzekļiem 2024. un 2025. gadā.
Maksimālais vienam projektam pieejamais Programmas finansējums bija līdz 15 000 EUR.
Gan 2024. gada, gan 2025. gada konkursā viens projektu iesniedzējs varēja iesniegt ne vairāk kā divus projektu pieteikumus un tos varēja iesniegt:
· ārvalstī reģistrēta sabiedriskā organizācija, kas pārstāv Latvijas diasporu ārvalstīs;
vai
· Latvijas Republikā reģistrēta biedrība vai nodibinājums, kas pārstāv Latvijas diasporu ārvalstīs, Latvijā un/vai starptautiski.
Projekta mērķa grupa bija latviešu diaspora ārvalstīs.
Projektu iesniedzēji varēja darboties individuāli vai sadarbībā ar partnerorganizācijām. Partneri varēja būt Latvijā reģistrētas diasporas biedrības vai nodibinājumi, vai ārvalstīs reģistrētas diasporas sabiedriskās organizācijas, kas pārstāv projekta mērķa grupu; citas Latvijā reģistrētas biedrības vai nodibinājumi vai ārvalstu organizāciju pārstāvniecības, kas darbojas Latvijā, un Latvijas valsts un pašvaldību iestādes. 
2024. un 2025. gadā Programmas ietvaros bija atbalstāmas aktivitātes, kas veicināja:
· diasporas organizāciju darbības spēju stiprināšanu, t.sk. administratīvo atbalstu pamatdarbības nodrošināšanai;
· pilsonisko un politisko līdzdalību, pilsonisko izglītību un informētības aktivitātes (2025. gadā šīs aktivitātes tika mērķētas tieši uz gatavošanos vēlēšanām);
· jaunu biedru piesaisti un to iesaisti organizācijas darbā, jaunu struktūrvienību vai organizāciju izveidi;
· diasporas jauniešu organizāciju darbību, izveidi vai pastāvošas diasporas organizācijas jauniešu nodaļas izveidi un darbības stiprināšanu;
· diasporas kopienu un organizāciju savstarpējo sadarbību un sadarbību ar radniecīgām starptautiskām organizācijām pilsoniskas sabiedrības stiprināšanai un interešu pārstāvībai;
· remigrāciju veicinošu aktivitāšu izstrādi un īstenošanu; 
· diasporas kopienu un organizāciju iniciatīvas diasporas saiknes ar Latviju (t.sk. ar Latvijas pilsonisko sabiedrību, tautsaimniecību, izglītības un zinātnes jomu, valsts pārvaldi) stiprināšanā;
· diasporas organizācijas ilgtspēju diasporai svarīgu jautājumu risināšanā un interešu pārstāvībā; 
· diasporas organizācijas un tās darbības atpazīstamību, pozitīva tēla veidošanu un iniciatīvas informācijas pieejamībai, tostarp tiešsaistes risinājumu izstrādi un to pielāgošanu;
· diasporas organizāciju plašāku iesaisti diasporas saiknes ar Latviju stiprināšanā, t.sk. profesionālo pieredzes apmaiņu, zināšanu pārnesi un sadarbības iniciatīvas starp Latvijas un diasporas profesionāļiem, jauniešiem un sabiedrību;
· pasākumus atbalstam diasporas kultūrvēsturiskā mantojuma saglabāšanai un tā izpētei.
[bookmark: _Toc439687235][bookmark: _Toc233881398]Konkursa apraksts un iesniegto projektu pieteikumu analīze
Fonda sekretariāts 2023. gada 1. decembrī izsludināja atklātu projektu pieteikumu konkursu 2024. gada Programmas ietvaros.
Šajā konkursā projektu pieteikumus varēja iesniegt līdz 2024. gada 16. janvārim. Noteiktajā termiņā tika saņemti 27 projektu pieteikumi par kopējo pieprasīto finansējumu 310 874,00 EUR. Kopumā tika saņemti 13 projektu pieteikumi no organizācijām, kas reģistrētas sešās ārvalstīs – Lielbritānijā, Somijā, Vācijā, Zviedrijā, Kanādā un Šveicē. No Latvijā reģistrētām organizācijā saņemti 14 projektu pieteikumi (1.attēls).
Fonda sekretariāts 2024. gada 3. decembrī izsludināja atklātu projektu pieteikumu konkursu 2025. gada Programmas ietvaros.
Šajā konkursā projektu pieteikumus varēja iesniegt līdz 2025. gada 20. janvārim. Noteiktajā termiņā tika saņemti 23 projektu pieteikumi par kopējo pieprasīto finansējumu 286 605,06 EUR. Kopumā tika saņemti 14 projektu pieteikumi no organizācijām, kas reģistrētas astoņās ārvalstīs – Lielbritānijā, Vācijā, Zviedrijā, Kanādā, Francijā, Dānijā, Austrijā un Norvēģijā. No Latvijā reģistrētām organizācijām saņemti 9 projektu pieteikumi (1.attēls).
 [image: ]1.attēls. Projektu pieteikumu skaits pēc organizācijas reģistrācijas valsts.

Ņemot vērā, ka 2024. un 2025. gadā viens projektu pieteicējs varēja iesniegt arī divus projektu pieteikumus, pēc 1.attēlā redzamās informācijas nevar secināt par vairāku diasporu organizāciju aktivitāti vienas valsts ietvaros, jo bija vairāki iesniedzēji, kas iesniedza divus pieteikumus (piemēram, biedrība “Latviesi.com” u.c.). Taču kā redzams, joprojām vislielākais projektu pieteikumu skaits ir no diasporas organizācijām, kas reģistrētas Latvijā. 
2.attēlā redzams projektu pieteicēju skaits sadalījumā pēc reģistrācijas valsts. Tāpat kā iepriekšējos gados, arī 2024. un 2025. gadā vislielākais pieteicēju skaits ir Latvijā reģistrētas diaporas organizācijas. Tas varētu būt skaidrojams ar vieglāku projektu administrēšanas procesu, finanšu plūsmas organizēšanu un valūtas maiņas izdevumu neplānošanu, kā arī pēdējos gados palielinās pieteikumu iesniedzēju organizāciju skaits, kuru darbība notiek Latvijā, organizācijas darbinieki nav pamatā diasporas pārstāvji, bet organizācijas pamatdarbība ir saistīta ar diasporas interešu pārstāvību un aktivitātes ir vērstas uz diasporas saiknes ar Latviju stiprināšanu.
[image: ] 2.attēls. Projektu pieteicēju skaits sadalījumā pēc reģistrācijas valsts.

Vērtējot pēc projektu pieteikumos norādītajām plānoto aktivitāšu īstenošanas vietām –
valstīm, secināms, ka kopumā valstu skaitu faktiski īsti precīzi nevar noteikt (3.attēls), jo daži pieteicēji pieteikumos nebija norādījuši konkrētas valstis uz pieteikšanās brīdi, piemēram “Eiropas valstis”, “Ārvalstis” vai “visa pasaule” u.tml. Ņemot vērā, ka iepriekšējos gados sakarā ar Covid-19 ārkārtas situācijas ierobežojumiem daudzu projektu aktivitātes tika pārplānotas un īstenotas tiešsaistes režīmā, tādējādi aptverot plašāku auditoriju vairākās mītnes zemēs, šāda prakse tiek turpināta arī 2024. un 2025. gadā. Vairākos projektos mērķauditorija ir Latvija, kā arī aktivitātes tiešsaistē sasniedz mērķauditoriju visā pasaulē. Tādēļ sasniegto mērķauditoriju konkrētās valstīs precīzi identificēt nav iespējams.
3. attēlā redzams, ka pārsvarā lielāko aktivitāšu skaitu iesniegtajos projektu pieteikumos bija  plānots īstenot Latvijā.

[image: ]3.attēls. Iesniegtajos projektu pieteikumos indikatīvi norādītās valstis, kurās plānots īstenot aktivitātes un pieteikumu skaits, kuros atbilstošās valstis norādītas.

2024. gada Programmā projektu pieteikumu vērtēšanas pēc atbilstības kritērijiem rezultātā no 27 iesniegtajiem projektu pieteikumiem divi pieteikumi tika atzīti par neatbilstošiem atbilstības vērtēšanas kritērijiem. Konkursa nolikumā noteikto minimāli nepieciešamo punktu skaitu kvalitātes vērtēšanas kritērijos neieguva četri projektu pieteikumi. 
Saskaņā ar 2024. gada konkursa nolikuma 6.11.punktu, izvērtētie projektu pieteikumi, kuri visos kvalitātes vērtēšanas kritērijos bija ieguvuši vismaz minimālo punktu skaitu, tika sarindoti dilstošā secībā pēc iegūtā kopējā punktu skaita kvalitātes vērtēšanas kritērijos. Vērtēšanas komisija apstiprināšanai uz Fonda padomi virzīja 12 projektu pieteikumus, kam pietika finansējums pilnā apmērā, par kopējo summu 165 710,00 EUR un vienu projekta pieteikumu, kas ieguvis pietiekamu punktu skaitu, bet kura finansēšanai bija pieejams tikai daļējs finansējums 13 410,00 EUR apmērā. Četri projektu pieteikumi tika virzīti Fonda padomei noraidīšanai nepietiekama finansējuma dēļ.
Kopumā no 13 apstiprināšanai virzītajiem projektu pieteikumiem astoņiem pieteikumiem tika noteikts veikt precizējumus pirms projekta īstenošanas līguma noslēgšanas ar Fondu.
2025. gada Programmā projektu pieteikumu vērtēšanas pēc atbilstības kritērijiem rezultātā no 23 iesniegtajiem projektu pieteikumiem viens pieteikums tika atzīts par neatbilstošu atbilstības vērtēšanas kritērijiem. Konkursa nolikumā noteikto minimāli nepieciešamo punktu skaitu kvalitātes vērtēšanas kritērijos neieguva viens projekta pieteikums. 
Saskaņā ar 2025. gada konkursa nolikuma 6.11.punktu, izvērtētie projektu pieteikumi, kuri visos kvalitātes vērtēšanas kritērijos bija ieguvuši vismaz minimālo punktu skaitu, tika sarindoti dilstošā secībā pēc iegūtā kopējā punktu skaita kvalitātes vērtēšanas kritērijos. Vērtēšanas komisija apstiprināšanai uz Fonda padomi virzīja 19 projektu pieteikumus, kam pietika finansējums pilnā apmērā, par kopējo summu 236 425,06 EUR un vienu projekta pieteikumu, kas ieguvis pietiekamu punktu skaitu, bet kura finansēšanai bija pieejams tikai daļējs finansējums 3 925,94 EUR apmērā. Divi projektu pieteikumi tika virzīti Fonda padomei noraidīšanai nepietiekama finansējuma dēļ.
Kopumā no 20 apstiprināšanai virzītajiem projektu pieteikumiem astoņiem pieteikumiem tika noteikts veikt precizējumus pirms projekta īstenošanas līguma noslēgšanas ar Fondu.
Analizējot konstatētās neprecizitātes apstiprinātajos projektu pieteikumos vērtēšanā pēc kvalitātes vērtēšanas kritērijiem, kopējā tendence projektos bija nepilnības projekta pieteikuma saturiskajā daļā, kļūdas vai neskaidrības projekta budžetā, piemēram, tika noteikti šādi nosacījumi:
· iesniegt papildus informāciju kādas projekta veidlapas sadaļas precizēšanai, norādot precīzāku un detalizētāku informāciju;
· pārskatīt, kā tiek ievērots izmaksu lietderības, ekonomiskuma un efektivitātes princips.

[bookmark: _Toc439687236][bookmark: _Toc233881399]Apstiprināto un īstenoto projektu pieteikumu uzraudzība
Par 2024. gada Programmas konkursa rezultātiem 2024. gada 1. marta sēdē Fonda padome pieņēma lēmumu par 13 projektu pieteikumu apstiprināšanu.
Kopējais Programmas ietvaros pieejamais finansējums 2024. gadā bija 179 120,00 EUR. Pēc nosacījumu izpildes noslēgtajos 13 līgumos projektu kopējā pieprasītā Programmas finansējuma summa bija 171 811,50 EUR.
Programmas 2024. gada konkursā tika plānoti un iesniegti 12 projektu starpposma pārskati un 13 noslēguma pārskati, kas visi tika apstiprināti.
Par 2025. gada Programmas konkursa rezultātiem 2025. gada 7. marta sēdē Fonda padome pieņēma lēmumu par 19 projektu pieteikumu apstiprināšanu un 2025. gada 25. aprīļa sēdē Fonda padome pieņēma lēmumu par 1 papildu projekta apstiprināšanu.
Kopējais Programmas ietvaros pieejamais finansējums 2025. gadā bija 240 351,00 EUR. Pēc nosacījumu izpildes noslēgtajos 20 līgumos projektu kopējā pieprasītā Programmas finansējuma summa bija 240 325,01 EUR.
Programmas 2025. gada konkursā tika plānoti un iesniegti 16 projektu starpposma pārskati un 20 noslēguma pārskati, kas visi tika apstiprināti.
[bookmark: _Toc233881400]Programmas ietvaros īstenoto projektu rezultātu analīze
Šajā sadaļā tiek izvērtēti 13 īstenotie 2024. gada Programmas projekti un 20 īstenotie 2025. gada Programmas projekti. Šajos divos gados projektos plānotās aktivitātes indikatīvi tika īstenotas vairāk kā 16 valstīs, ieskaitot Latviju (4.attēls), bet precīzi valstis nevar identificēt, jo vairāku projektu aktivitātes tiešsaistē teorētiski varēja aptvert interesentus visā pasaulē.
[image: ]4.attēls. Valstis, kurās indikatīvi tika īstenotas apstiprināto projektu aktivitātes

Kopš situācijas ar Covid-19 pandēmijas ieviestajiem ierobežojumiem attiecībā uz ceļošanu un dalībnieku pulcēšanos, un situācijas ietekmē jaunieviestajām praksēm – aktivitāšu īstenošana tiešsaistes formātā – arī 2024. un 2025. gadā šī prakse tiek turpināta un vairākos projektos tiešsaistes formāts tiek izvēlēts kā visveiksmīgākais, jo dalībnieku fiziska klātbūtne tiešām nav nepieciešama un šādā veidā iespējams aptvert arī ievērojami plašāku mērķauditoriju, piemēram, diskusijas, apmācības u.tml.
Projektos plānotie mērķi un uzdevumi ir sasniegti atbilstoši reālajai situācijai. Par to liecina projektu ietvaros īstenotās aktivitātes atbilstoši projektu noslēguma pārskatos pieejamai informācijai:
· diasporas organizācijas un tās darbības atpazīstamība, pozitīva tēla veidošana, iniciatīvas informācijas pieejamībai;
· tiešsaistes risinājumu izstrāde un to pielāgošana, komunikāciju platformu attīstība;
· diasporas organizāciju iesaiste diasporas saiknes ar Latviju stiprināšanā, t.sk. profesionāla pieredzes apmaiņa, zināšanu pārnese, sadarbības iniciatīvas starp Latvijas un diasporas profesionāļiem un sabiedrību;
· diasporas organizāciju aktivitātes, lai nodrošinātu ilgtspēju diasporai svarīgu jautājumu risināšanā;
· remigrācija, diasporas organizāciju iniciatīvas diasporas saiknes ar Latviju stiprināšanā;
· diasporas organizāciju savstarpēja sadarbība un sadarbība ar radniecīgām starptautuskām organizācijām, interešu pārstāvība,
· jaunu biedru piesaiste un jaunu struktūrvienību vai organizāciju izveide;
· atbalsts pilsoniskās un politiskās līdzdalības aktivitātēm un ar skatu uz vēlēšanām;
· diasporas organizāciju darbības spēju, personāla kapacitātes stiprināšana.
2024. un 2025. gadā īstenotajos projektos iezīmes vairākas kopīgas prioritātes:
· Organizāciju kapacitātes celšana ietver ne tikai administratīvo darbu, bet arī stratēģisko plānošanu, pārvaldības prasmju attīstību, brīvprātīgo sistēmu veidošanu un sadarbības tīklu paplašināšanu;
· Digitālo platformu un komunikācijas attīstība kļūst par vienu no dominējošajiem virzieniem;
· Jauniešu iesaiste arvien vairāk tiek saistīta ar līderības attīstību, pilsonisko līdzdalību, remigrāciju un ilgtermiņa iesaisti diasporas organizācijās;
· Latviešu valodas un izglītības atbalsts diasporai tiek īstenots gan caur digitālajiem resursiem, gan diasporas skolām, gan pedagogu profesionālo atbalstu;
· Kultūra tiek izmantota kā galvenais instruments kopienu saliedēšanai, nacionālās identitātes uzturēšanai un starptautiskās sadarbības veidošanai;
· Sadarbība ar Latvijas institūcijām kļūst arvien sistemātiskāka – projekti paredz sadarbību ar muzejiem, arhīviem, kultūras organizācijām, valsts pārvaldi, remigrācijas koordinatoriem un diasporas politikas veidotājiem.
Projektu īstenotāji darbojušies plašā aktivitāšu spektrā, sniedzot atbalstu latviešu diasporai ārpus Latvijas. Visvairāk aktivitāšu īstenots organizāciju kapacitātes stiprināšanas un diasporas saiknes ar Latviju veicināšanas jomās, kas atbilst Programmas galvenajam mērķim. Vienlaikus novērojams, ka ar katru gadu samazinās to projektu iesniedzēju skaits, kuri finansējumu plāno izmantot vienīgi ar Latviju saistītu vietējo pasākumu un svētku organizēšanas izdevumu segšanai. Lai gan šādas aktivitātes arī sniedz atbalstu diasporai, tās ne vienmēr pilnībā atbilst Programmas prioritātēm, un šo projektu īstenotāji arvien biežāk piesaista citus finansējuma avotus.
Var uzskatīt, ka Programmas mērķis – saglabāt no Latvijas emigrējušo iedzīvotāju saikni ar Latviju, stiprināt viņu nacionālo identitāti, veicināt diasporas pašorganizēšanos, kā arī veicināt to pilsonisko līdzdalību Latvijas sabiedriski politiskajā dzīvē – ir sasniegts.
Kopumā projektu aktivitātēs piedalījās, kā arī informāciju ar interneta vietņu starpniecību saņēma simtiem tūkstošu cilvēku. Kā jau iepriekš minēts, precīzu sasniegto personu skaitu nav iespējams noteikt, taču informācija ir sasniegusi Latvijai piederīgos visā pasaulē.
Ar katru gadu arvien mazāk projektiem tiek piesaistīti sadarbības partneri. Gan 2024. gadā, gan 2025. gadā tikai divi projektu īstenotāji projekta īstenošanai bija piesaistījuši sadarbības partnerus. Tas ir mazāk kā iepriekšējā, 2023. gadā (trīs projekti) un 2022. gadā (pieci projekti). Tas varētu būt skaidrojams ar to, ka 2021. gada konkursa nolikuma kvalitātes vērtēšanas nosacījums – iesaistot sadarbības partnerus bija iespējams gūt papildus punktus pie vērtējuma, taču sākot ar 2022. gadu šāds nosacījums konkursa nolikumā vairs nebija spēkā. Acīmredzot organizācijām ir pietiekama kapacitāte, lai ar saviem spēkiem īstenotu plānotās aktivitātes.
[bookmark: _Toc233881401]Finansējuma apguve
Kopējais apgūtais Programmas finansējums 2024. gadā bija 169 483,47 EUR. Finansējuma apguvi un būtiskākos nepilnīgas finansējuma apguves iemeslus skatīt 1.tabulā. 
1.tabula. 2024. gada Programmas finansējuma izlietojums projektos.
	Projekta Nr.
	Plānotais Programmas finansējums
	Faktiskais Programmas finansējums
	Neizlietotais finansējums
	Finansējuma neapguves/ neattiecināmo izmaksu iemesli

	2024.LV/DP/002
	14 940,00
	14 939,91
	0,09
	Netika izmantots viss plānotais finansējums

	2024.LV/DP/004
	15 000,00
	14 883,81
	116,19
	Netika izmantots viss plānotais finansējums

	2024.LV/DP/005
	13 670,00
	13 670,00
	-
	-

	2024.LV/DP/007
	15 000,00
	14 884,00
	116,00
	Netika izmantots viss plānotais finansējums

	2024.LV/DP/008
	15 000,00
	14 962,49
	37,51
	Netika izmantots viss plānotais finansējums

	2024.LV/DP/011
	15 000,00
	14 971,33
	25,66
	Netika izmantots viss plānotais finansējums

	2024.LV/DP/013
	15 000,00
	14 239,44
	760,56
	Netika izmantots viss plānotais finansējums

	2024.LV/DP/014
	14 992,50
	14 846,01
	146,49
	Netika izmantots viss plānotais finansējums

	2024.LV/DP/017
	15 000,00
	15 000,00
	-
	-

	2024.LV/DP/018
	6 650,00
	6 563,58
	86,42
	Netika izmantots viss plānotais finansējums

	2024.LV/DP/022
	2 040,00
	1 457,70
	582,30
	Netika izmantots viss plānotais finansējums

	2024.LV/DP/026
	14 989,00
	14 535,20
	453,80
	Netika izmantots viss plānotais finansējums

	2024.LV/DP/027
	14 530,00
	14 530,00
	-
	-

	KOPĀ
	171 811,50
	169 483,47
	2 325,02
	


[bookmark: _Toc439687237]
Kopējais apgūtais Programmas finansējums 2025. gadā bija 238 407,72 EUR. Finansējuma apguvi un būtiskākos nepilnīgas finansējuma apguves iemeslus skatīt 1.tabulā. 
2.tabula. 2025. gada Programmas finansējuma izlietojums projektos.
	Projekta Nr.
	Plānotais Programmas finansējums
	Faktiskais Programmas finansējums
	Neizlietotais finansējums
	Finansējuma neapguves/ neattiecināmo izmaksu iemesli

	2025.LV/DP/001
	3 900,00  
	 3 900,00
	 -
	-

	2025.LV/DP/002
	15 000,00  
	 15 000,00
	 - 
	-

	2025.LV/DP/003
	15 000,00  
	 14 955,21
	 44,79 
	Neattiecināmās izmaksas, jo faktisko izmaksu pieaugums apakšpozīcijā pārsniedz 250,00 EUR vai
20 % no attiecīgās izmaksu apakšpozīcijas

	2025.LV/DP/004
	1 024,02  
	 1 024,00
	 0,02
	Netika izmantots viss plānotais finansējums

	2025.LV/DP/005
	14 946,00  
	 14 675,00
	 271,00
	Netika izmantots viss plānotais finansējums

	2025.LV/DP/006
	15 000,00  
	 15 000,00
	 - 
	-

	2025.LV/DP/007
	15 000,00  
	 15 000,00
	 -
	-

	2025.LV/DP/008
	15 000,00  
	 14 766,49
	 233,51
	Netika izmantots viss plānotais finansējums

	2025.LV/DP/009
	15 000,00  
	 14 999,25
	 0,75
	Netika izmantots viss plānotais finansējums

	2025.LV/DP/010
	3 759,00  
	 3 759,00
	 -
	-

	2025.LV/DP/011
	3 000,00  
	 3 000,00
	 -
	-

	2025.LV/DP/012
	3 855,00  
	 3 855,00
	 -
	-

	2025.LV/DP/013
	14 999,00  
	 14 999,00 
	 -
	-

	2025.LV/DP/014
	15 000,00  
	 15 000,00 
	 -
	-

	2025.LV/DP/015
	14 997,00  
	 14 997,00
	 -
	-

	2025.LV/DP/016
	14 889,95  
	 14 667,96
	 221,99
	Netika izmantots viss plānotais finansējums

	2025.LV/DP/017
	14 956,00  
	 14 781,50
	 174,50
	Netika izmantots viss plānotais finansējums

	2025.LV/DP/019
	14 999,04  
	 14 912,43
	 86,61
	Netika izmantots viss plānotais finansējums

	2025.LV/DP/021
	15 000,00  
	 15 000,00
	 -
	-

	2025.LV/DP/023
	15 000,00  
	 14 115,88 € 
	 884,12
	Netika izmantots viss plānotais finansējums

	KOPĀ
	240 325,01
	238 407,72
	1 917,29
	



[bookmark: _Toc233881402]Konstatējumi un secinājumi
Ņemot vērā, ka Programma tiek īstenota kopš 2015. gada un tās pamatmērķis ir ilgtermiņā stiprināt diasporas pilsonisko līdzdalību, pašorganizēšanos, nacionālo identitāti un saikni ar Latviju, secināms, ka tā ir kļuvusi par nozīmīgu un stabilu atbalsta instrumentu diasporas organizāciju attīstībai. Lielākā daļa projektu iesniedzēju Programmā piedalās atkārtoti, kas apliecina gan Programmas atpazīstamību, gan tās nozīmi organizāciju ilgtermiņa darbības plānošanā.
2024. un 2025. gadā īstenotie projekti apliecina, ka diasporas organizāciju darbība kļūst arvien stratēģiskāka un mērķtiecīgāka. Līdztekus tradicionālajiem kultūras un kopienas saliedēšanas pasākumiem arvien lielāks uzsvars tiek likts uz organizāciju kapacitātes stiprināšanu, digitālās infrastruktūras attīstību, sadarbības tīklu veidošanu, interešu pārstāvību un ilgtspējīgu organizāciju attīstību. Daudzos projektos paredzēta organizāciju darbības stratēģiju izstrāde, brīvprātīgo sistēmu pilnveide, vadības kompetenču attīstīšana, jaunu biedru piesaiste un organizāciju pārvaldības procesu uzlabošana.
Būtiska tendence ir digitālo risinājumu nozīmes pieaugums. Projektos tika veikta kopienu datubāžu pilnveide, mācību resursu platformu attīstība, virtuālu muzeju izveide, organizāciju mājaslapu modernizācija, kā arī plaša digitālās komunikācijas un sociālo mediju izmantošana. Tiešsaistes aktivitātes vairs netiek izmantotas tikai kā alternatīva klātienes pasākumiem, bet ir kļuvušas par pilnvērtīgu instrumentu diasporas sasniegšanai visā pasaulē, nodrošinot ievērojami plašāku auditoriju un veicinot regulāru informācijas apriti.
Arvien lielāku nozīmi ieņem diasporas jauniešu iesaiste. Vairāki projekti īstenoja līderības Programmas, jauniešu forumus, meistarklases, pieredzes apmaiņu, kultūras aktivitātes un sadarbību ar Latvijas jauniešu organizācijām. Vienlaikus tiek veicināta jaunās paaudzes pilsoniskā līdzdalība, latviešu valodas lietojums un piederības sajūta Latvijai, veidojot pamatu diasporas organizāciju ilgtspējai nākotnē. To apliecina arī projektu īstenotāju veiktās aptaujas, kuru rezultāti liecina, ka 96 % projektu aktivitātēs iesaistīto dalībnieku izjūt lepnumu un piederību Latvijai.
Nozīmīga vieta projektu saturā ir arī diasporas izglītības un latviešu valodas stiprināšanai. Tiek attīstīti digitāli mācību resursi, papildināti diasporas skolām paredzētie materiāli, pilnveidoti mācību rīki un veicināta skolotāju profesionālā sadarbība. Šīs aktivitātes nodrošina kvalitatīvāku latviešu valodas un kultūras apguvi dažādu vecumu diasporas pārstāvjiem.
Vienlaikus saglabājas spēcīgs kultūras un tradīciju virziens, tomēr kultūras aktivitātes arvien biežāk tiek izmantotas kā instruments plašāku mērķu sasniegšanai – kopienu saliedēšanai, starptautiskai sadarbībai, jaunu biedru piesaistei, profesionālai pilnveidei un diasporas atpazīstamības veicināšanai. Projekti aptver amatierteātru, koru, diasporas skolu, sporta pasākumu, folkloras, kultūras centru un citu kopienu aktivitātes, vienlaikus stiprinot sadarbību ar Latvijas kultūras, izglītības un valsts institūcijām.
Arvien vairāk projektu paredz sistemātisku diasporas interešu pārstāvību Latvijas un starptautiskajās institūcijās. Lielākās diasporas jumta organizācijas turpina nodrošināt pārstāvniecību konsultatīvajās padomēs, attīstīt sadarbību ar valsts pārvaldi, nevalstisko sektoru un citām diasporas organizācijām, vienlaikus veicinot kopīgu diasporas politikas iniciatīvu īstenošanu.
Pozitīvi vērtējams arī tas, ka vairākos projektos tiek pievērsta uzmanība remigrācijas jautājumiem, informējot diasporas pārstāvjus par iespējām atgriezties Latvijā, organizējot pieredzes apmaiņu un veidojot sadarbību ar remigrācijas koordinatoriem un pašvaldībām.
Projektu īstenošanas pieredze apliecina, ka iepriekš pieņemtais lēmums administratīvās izmaksas neizdalīt atsevišķā izmaksu pozīcijā, bet iekļaut kopējā projekta budžetā, joprojām ir lietderīgs. Projektu finanšu uzskaite un pārskatu sagatavošana kļuvusi pārskatāmāka gan projektu īstenotājiem, gan Programmas administrētājam.
Vienlaikus turpina pieaugt diasporas organizāciju administratīvā kapacitāte. Projektu pieteikumi kļūst kvalitatīvāki, skaidrāk formulēti rezultāti un sasniedzamie rādītāji, kā arī arvien retāk konstatējamas būtiskas nepilnības dokumentācijas sagatavošanā. Tas liecina par uzkrāto pieredzi un organizāciju profesionālās kapacitātes pieaugumu.
Apkopojot 2024. un 2025. gada projektu konkursa rezultātus, secināms, ka Programma sekmīgi sasniedz izvirzītos mērķus. Finansētie projekti aptver plašu tematisko loku – organizāciju kapacitātes stiprināšanu, digitālo risinājumu attīstību, diasporas izglītību, kultūras un valodas saglabāšanu, jauniešu iesaisti, pilsonisko līdzdalību, interešu pārstāvību un sadarbības tīklu paplašināšanu. Būtiski pieaug to projektu īpatsvars, kuru rezultāti paredzēti ilgtermiņam un kuru ieguvumi saglabāsies arī pēc projekta noslēguma.
Galvenie secinājumi pēc 2024. un 2025. gada Programmas īstenošanas:
· turpina pieaugt diasporas organizāciju administratīvā un stratēģiskā kapacitāte;
· arvien vairāk projektu ir vērsti uz ilgtspējīgu organizāciju attīstību, nevis atsevišķu vienreizēju pasākumu īstenošanu;
· būtiski pieaug digitālo platformu, datubāžu, mācību resursu un tiešsaistes komunikācijas nozīme;
· arvien lielāka uzmanība tiek pievērsta jauniešu iesaistei, līderības attīstībai un diasporas organizāciju paaudžu pēctecībai;
· nostiprinās sadarbība starp diasporas organizācijām un Latvijas valsts, pašvaldību, kultūras un izglītības institūcijām;
· pieaug projektu skaits, kuros tiek stiprināta diasporas interešu pārstāvība un pilsoniskā līdzdalība, kā arī veicināta remigrācija;
· kultūras un izglītības aktivitātes arvien biežāk tiek izmantotas kā instruments kopienu saliedēšanai, organizāciju attīstībai un ilgtermiņa nacionālās identitātes stiprināšanai;
· arī turpmāk nepieciešams nodrošināt metodisko atbalstu projektu iesniedzējiem, īpaši jautājumos par izmaksu plānošanu, rezultātu formulēšanu un projekta dokumentācijas sagatavošanu.
Kopumā 2024. un 2025. gada projektu konkursi apliecina Programmas pozitīvo ietekmi uz diasporas organizāciju attīstību un ilgtspēju. Projekti arvien vairāk veicina ne tikai atsevišķu aktivitāšu īstenošanu, bet arī diasporas organizāciju spēju ilgtermiņā nodrošināt interešu pārstāvību, pilsonisko līdzdalību, latviešu valodas un kultūras saglabāšanu, starptautisko sadarbību un ciešas saiknes uzturēšanu ar Latviju. Tas apliecina Programmas nepieciešamību un nozīmīgumu arī turpmākajos gados.




1. Pielikums
2024. gadā apstiprināto projektu pieteikumu saraksts
	Nr.p.
k.
	Projekta Nr.
	Projekta pieteicējs
	Projekta nosaukums

	1.
	2024.LV/DP/002
	Ārvalstu organizācijas  “Pasaules Brīvo latviešu apvienība” pārstāvniecība
	Specializētais mācību materiālu e-meklētājs “Sietiņš” diasporas latviešu skolu skolotājiem un vecākiem

	2.
	2024.LV/DP/004
	Biedrība “Latviesi.com”
	Lepojamies ar latviešiem pasaulē.

	3.
	2024.LV/DP/005
	Biedrība “Latviesi.com”
	Latviesi.com - ikvienam latvietim pasaulē!

	4.
	2024.LV/DP/007
	Pasaules Latviešu Amatieru Teātru savienība
	Pasaules latviešu amatierteātru saiets “PLATS solis 2024”

	5.
	2024.LV/DP/008
	Biedrība “Eiropas Latviešu apvienība”
	ELA tīklošanās un savstarpējās sadarbības veicināšana

	6.
	2024.LV/DP/011
	Biedrība “Eiropas Latviešu Jauniešu Biedrība – Eiropas Jaunieši”
	Eiropas latviešu sporta festivāls “Olimpiskais Lāčplēsis” `24

	7.
	2024.LV/DP/013
	Latviešu kultūras biedrība SAIME
	Latviešu SAIMES stūrakmeņi – biedrības struktūru, interešu grupu atbalsta, tīklošanās veicināšanas un publicitātes kampaņas cikls

	8.
	2024.LV/DP/014
	Biedrība “Ekonomiskā sadarbība un investīcijas Latvijai”
	Mentoru programma Latvijas jauniešiem starptautiskajās organizācijās

	9.
	2024.LV/DP/017
	Biedrība “Latvieši pasaulē - muzejs un pētniecības centrs”
	Muzeja un pētniecības centra “Latvieši pasaulē” pilsoniskās līdzdalības programma 2024. gadam

	10.
	2024.LV/DP/018
	Biedrība “Latviešu Kopiena Emirātos”
	Biedrības darbības spēju stiprināšana latviešu diasporā Apvienotajos Arābu Emirātos (AAE)

	11.
	2024.LV/DP/022
	Community Group “CARING MINDS FOUNDATION”
	Ieskats Latvijā caur kino meistaru darbiem

	12.
	2024.LV/DP/027
	Biedrība “Eiropas Latviešu apvienība”
	Eiropas Parlamenta vēlēšanas 2024: diasporas pilsoniskās un politiskās līdzdalības veicināšana

	13.
	2024.LV/DP/026
	Latviešu Nacionālā Apvienība Kanādā
	Kanādas latviešu kopienas digitālās komunikācijas, savstarpējās sadarbības un informētības veicināšana



2. Pielikums
2025. gadā apstiprināto projektu pieteikumu saraksts
	Nr.p.
k.
	Projekta Nr.
	Projekta pieteicējs
	Projekta nosaukums

	1.
	2025.LV/DP/001
	Stokholmas latviešu skola
	Stokholmas latviešu skolas 80 gadu svinīgais pasākums “SkoLas Solā 80”

	2.
	2025.LV/DP/002
	Biedrība “Latviesi.com”
	Diasporas kopienu datubāzes attīstīšana

	3.
	2025.LV/DP/003
	Latviešu Kultūras centrs (Birmingemā)
	“Kultūra – līdzdalība – nākotne”

	4.
	2025.LV/DP/004
	Zviedrijas latviešu kultūrfonds “Skat”
	Zviedrijas latviešu kultūras fonda Skat administratīvo izmaksu segšana

	5.
	2025.LV/DP/005
	Ārvalstu organizācijas “Pasaules brīvo latviešu apvienība” pārstāvniecība
	Specializētais mācību materiālu e-meklētājs “Sietiņš” diasporas latviešu skolu skolotājiem un vecākiem

	6.
	2025.LV/DP/006
	Biedrība “Eiropas Latviešu apvienība”
	ELA tīklošanās un savstarpējās sadarbības veicināšana 2025

	7.
	2025.LV/DP/007
	Latviešu Pārstāvniecība Apvienotajā Karalistē
	LPAK ceļā pie diasporas organizācijām Apvienotajā Karalistē

	8.
	2025.LV/DP/008
	Biedrība “Latviesi.com”
	Lepojamies ar latviešiem pasaulē

	9.
	2025.LV/DP/009
	Biedrība “Eiropas Latviešu Jauniešu Biedrība - Eiropas Jaunieši”
	Eiropas latviešu sporta festivāls “Olimpiskais Lāčplēsis” `25

	10.
	2025.LV/DP/010
	Grācas Latviešu kultūras biedrība “KopāBūt!”
	Grācas Latviešu kultūras biedrības “KopāBūt!” mājaslapas izstrāde

	11.
	2025.LV/DP/011
	Latviešu-dāņu biedrības jauktais koris “Rietumvējš”
	“Rietumvējš” 15 un Latviešu-Dāņu biedrība 20: Kopā dziesmā un tradīcijās

	12.
	2025.LV/DP/012
	Biedrība “ĪRIJAS LATVIEŠU NACIONĀLĀ PADOME”
	Attālums nav šķērslis

	13.
	2025.LV/DP/013
	Biedrība “Ekonomiskā sadarbība un investīcijas Latvijai”
	Mentoru programma Latvijas jauniešiem starptautiskajās organizācijās: 2025

	14.
	2025.LV/DP/014
	Latviešu biedrība Norvēģijā - Bergena
	Latviešu biedrības Norvēģijā - Bergena kapacitātes stiprināšana un latviešu diasporas izaugsmes veicināšana

	15.
	2025.LV/DP/015
	Latviešu Pārstāvniecība Apvienotajā Karalistē
	“ES” arī latvietis- LPAK bērnu un jauniešu aktivitātes AK

	16.
	2025.LV/DP/016
	Pasaules Latviešu Amatieru Teātru savienība
	PLATS darbības paplašināšana sadarbībai ar Latviju

	17.
	2025.LV/DP/017
	Latviešu Nacionālā Apvienība Kanādā
	LNAK digitālās komunikācijas uzturēšana un attīstība, jauna virtuāla muzeja dibināšana, latviešu valodas mācību virzīšana un pilsoniskās līdzdalības veicināšana

	18.
	2025.LV/DP/019
	Latviešu kopienu asociācija Apvienotajā Karalistē
	Līdzdalība organizācijas darbības attīstībā

	19.
	2025.LV/DP/021
	Pasaules Latviešu Amatieru Teātru Savienība
	Pasaules latviešu amatierteātru saiets “PLATS solis 2025”

	20.
	2025.LV/DP/023
	Latviešu kultūras biedrība SAIME
	 Latviešu kultūras biedrības “SAIME” desmitgades jubilejas gada aktivitāšu un publicitātes kampaņa

